Na podlagi 31. in 73. člena Zakona o delovnih razmerjih (Uradni list RS, št. 21/13 s spremembami, v nadaljevanju »ZDR-1«), Zakona o gospodarskih družbah (Uradni list RS, št. 65/09 s spremembami, v nadaljevanju »ZGD-1«), Priporočil ZM[[1]](#footnote-1), Kodeksa upravljanja javnih delniških družb[[2]](#footnote-2) in drugih splošnih aktov[[3]](#footnote-3), z dnem........................., sklepata

družba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

s sedežem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

matična številka \_\_\_\_\_\_\_\_\_\_\_\_\_\_, davčna številka\_\_\_\_\_\_\_\_\_\_\_\_\_,

ki jo zastopa \_\_\_\_\_\_\_\_\_\_\_\_\_\_, predsednik nadzornega sveta družbe

(v nadaljevanju: delodajalec ali družba)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** rojen \_\_\_\_\_\_\_\_\_\_\_\_\_,

s stalnim prebivališčem na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

EMŠO \_\_\_\_\_\_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_\_\_\_

(v nadaljevanju: delavec ali predsednik uprave)**[[4]](#footnote-4)**

skupaj »pogodbeni stranki«; naslednjo

**INDIVIDUALO**

**POGODBO O ZAPOSLITVI**

1. **poglavje - UVODNE UGOTOVITVE**
2. **člen**

Pogodbeni stranki uvodoma ugotavljata, da:

* je bil predsednik uprave s sklepom nadzornega sveta družbe z dne \_\_\_\_\_\_ imenovan za predsednika uprave družbe za obdobje \_\_\_\_\_\_ let, ki začne teči z dnem \_\_\_\_\_\_\_\_,
* da je predsednik uprave dne \_\_\_\_\_\_\_ dal soglasje k imenovanju,
* da je bil predsednik nadzornega sveta[[5]](#footnote-5), s sklepom nadzornega sveta družbe z dne \_\_\_\_\_\_\_\_ pooblaščen, da v imenu družbe sklene to individualno pogodbo o zaposlitvi (v nadaljevanju »pogodba«) na podlagi 73. člena ZDR-1 s predsednikom uprave,
* da pogodbeni stranki s to pogodbo urejata medsebojna razmerja in pravice, ki izhajajo iz funkcije predsednika uprave,
* da ima predsednik uprave pravice, pooblastila, obveznosti in dolžnosti, kot določeno v tej pogodbi.

1. **poglavje - DELOVNO RAZMERJE**
2. **člen**

Pogodbeni stranki se dogovorita, da:

* nastopi predsednik uprave delovno razmerje v družbi z dnem \_\_\_\_\_\_\_\_\_\_[[6]](#footnote-6),
* je delovno razmerje sklenjeno za določen čas in sicer za čas mandata \_\_\_let, od \_\_\_\_\_\_\_\_ do \_\_\_\_oz do prenehanja mandata predsednika uprave na kateregakoli izmed načinov, kot določeno v 4. poglavju te pogodbe,[[7]](#footnote-7)
* je delovno razmerje sklenjeno za polni delovni čas,
* bo predsednik uprave delo opravljal na in izven sedeža družbe, strank, partnerjev, tako v Republiki Sloveniji kot tudi v tujini. Sprememba lokacije sedeža in/ali poslovnih prostorov družbe na območju Republike Slovenije se ne šteje kot sprememba kraja opravljanja dela,
* da bo družba oz. v njenem imenu nadzorni svet, pri imenovanju preostalih članov uprave upošteval priporočila predsednika uprave (skladno z določbami Kodeksa).

1. **člen**

Če ni v tej pogodbi, Priporočilih ZM ali Kodeksu izrecno določeno drugače, bo imel predsednik uprave v celotnem obdobju trajanja delovnega razmerja po tej pogodbi iste pravice, ugodnosti in varstvo kot drugi delavci družbe po vseh splošnih aktih, kot če bi bili ti splošni akti v celoti vključeni v to pogodbo, s tem da določbe, veljavno dogovorjene v tej pogodbi, v obsegu, dopustnem po predpisih, izključujejo uporabo določb splošnih aktov, ki urejajo ista vprašanja.

1. **poglavje – POGOJI MANDATA**

**Dolžnosti, pristojnosti, obveznosti in odgovornosti**

1. **člen**

Pogodbeni stranki se dogovorita, da ima v času trajanja mandata predsednik uprave naslednje dolžnosti, pristojnosti, obveznosti in odgovornosti: [[8]](#footnote-8)

* pri uresničevanju pravic, izpolnjevanju dolžnosti, pristojnosti, obveznosti in odgovornosti bo deloval v korist družbe, v dobri veri in skladno s standardom skrbnega gospodarstvenika;
* organizacija in vodenje poslovnih procesov družbe;
* spremljanje delovanja in poslovnih rezultatov družbe ter poročanje nadzornemu svetu družbe;
* oblikovanje in predlaganje optimalnih organizacijskih in drugih poslovnih rešitev ter ukrepov za njihovo realizacijo;
* predlaganje, določanje in oblikovanje politike, ciljev in strategije družbe;
* predvidevanje, načrtovanje, organiziranje, usmerjanje, usklajevanje in nadzorovanje dela ter aktivnosti družbe skladno s poslovno politiko in cilji družbe;
* določanje in oblikovanje kadrovske in plačne politike družbe;
* opravljanje drugih nalog v skladu s funkcijo, zakonodajo, politiko, cilji in strategijo družbe ter po navodilih nadzornega sveta družbe;
* zastopanje družbe nasproti tretjim osebam (vključno z državnimi organi) v skladu z vsakokratnimi veljavnimi predpisi, ustanovitvenimi in splošnimi akti družbe,
* odgovrnost za zakonitost poslovanja družbe
* predsednik uprave ne bo opravljal ali se ukvarjal s kakršnokoli poslovno dejavnostjo za svoj lastni račun ali za račun kakšne tretje osebe brez vnaprejšnje odobritve nadzornega sveta;
* predsednik uprave ne bo sklepal poslov na področju konkurenčnih dejavnosti, niti za svoj lastni račun niti za račun kakšne tretje osebe, brez vnaprejšnje odobritve nadzornega sveta,
* opravljanje drugih nalog, kot jih določajo ustanovitveni akti družbe,
* in druge pristojnosti, obveznosti in odgovornosti, ki izhajajo iz njegovega imenovanja po določbah splošnih aktov družbe.

Pogodbeni stranki soglašata, da ima predsednik uprave mandat za sestavo uprave.[[9]](#footnote-9)

**Delovni čas**

1. **člen**

Ta pogodba se sklepa za polni delovni čas. Predsednik uprave bo svoje delo opravljal predvidoma v trajanju 40 ur tedensko, pri čemer si lahko zaradi narave dela in v skladu s predpisi o varnosti in zdravju pri delu delovni čas razporeja sam.

Predsednik uprave si mora razporejati delovni čas tako, da izpolni vse svoje obveznosti iz te pogodbe, upoštevaje poslovne potrebe in organizacijo družbe.

Predsednik uprave je po potrebi dolžan delati tudi izven rednega delovnega časa in/ali preko polnega delovnega časa, brez pravice do posebnega plačila.

1. **poglavje - PLAČA IN DRUGI PREJEMKI**
2. **člen**

Za izvrševanje pravic, pristojnosti, obveznosti in odgovornosti, kakor so določene v 4. členu te pogodbe, ter opravljanje drugih aktivnosti po tej pogodbi v času mandata, bo predsednik uprave upravičen do plače in drugih prejemkov iz delovnega razmerja, kot so bonitete, nagrada za poslovno uspešnost in drugi prejemki, kot so določeni v tej pogodbi.[[10]](#footnote-10)

**Plača**

1. **člen**

Plača predsednika uprave pomeni plačilo za opravljeno delo po tej pogodbi ter za sprejeto odgovornost in lojalnost družbi.

Letna (bruto) plača predsednika uprave znaša \_\_\_\_\_\_\_\_\_\_ EUR. Izplačuje se v 12. enakih mesečnih izplačilih v višini \_\_\_\_\_\_\_\_ EUR in sicer na TRR številka \_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_ d.d. oz. drug račun za katerega tako določi predsednik uprave.[[11]](#footnote-11)

Pogodbeni stranki se dogovorita, da je znesek bruto plače fiksen in neodvisen od števila delovnih dni v posameznem mesecu.

V kolikor ta pogodba in Priporočila ZM ne določajo drugače, vsebuje bruto plača iz drugega odstavka tega člena že vse druge dodatke k plači in druga izplačila (zlasti, vendar ne izključno: dodatek na delovno dobo, 13. plača, itd), do katerih so upravičeni ostali delavci družbe po kateremkoli splošnem aktu.

**Bonitete**

1. **člen**

Družba predsedniku uprave zagotovi naslednje bonitete:

* dodatno zdravstveno zavarovanje,
* dodatno pokojninsko zavarovanje,
* nezgodno zavarovanje,
* življenjsko zavarovanje,
* zavarovanje odgovornosti, ki vključuje kritje stroškov sporov zaradi opravljanja funkcije predsednika uprave,
* službeni avtomobil,
* mobilni telefon,
* izobraževanje,
* članstva v stanovskih združenjih,
* managerski pregled,
* \_\_\_\_\_\_\_\_\_\_\_\_\_\_\_.[[12]](#footnote-12)

**Spremenljivi del prejemkov - nagrada za poslovno uspešnost**

1. **člen**

Predsedniku uprave pripada nagrada za poslovno uspešnost, ki se izplača v odvisnosti od doseganja ali preseganja naslednjih kriterijev:[[13]](#footnote-13)

Predsednik uprave je upravičen do nagrade za poslovno uspešnost pod pogojem, da družba podeli razrešnico upravi družbe.

Višina in izplačilo nagrade za poslovno uspešnost je odvisna od doseganja letnih ciljev, ki so usklajeni z nadzornih svetom.

1. **člen**

**Vrnitev spremenljivega dela prejemkov**

Predsednik uprave je dolžan vrniti izplačani spremenljivi del prihodkov (nagrade za poslovno uspešnost), če se pravnomočno ugotovi ničnost letnega poročila, ničnostni razlogi pa se nanašajo na postavke ali dejstva, ki so bile podlaga za določanje spremenljivega dela, ali na podlagi posebnega revizorjevega poročila, s katerim se ugotovi, da so bila napačno uporabljena merila za določitev spremenljivega dela prejemkov ali da pri tem odločilni računovodski, finančni in drugi podatki ter kazalci niso bili pravilno ugotovljeni ali upoštevani.

Vrnitev že izplačanega spremenljivega dela prejemkov (nagrad za poslovno uspešnost) zahteva nadzorni svet v roku treh let od dneva izplačila prejemka ali dela prejemka.

**Udeležba pri dobičku**

1. **člen**

Na podlagi sklepa skupščine družbe, je predsednik uprave lahko upravičen do udeležbe pri dobičku, če je tako določeno v ustanovitvene aktu družbe. Predlog za takšno uporabo bilančnega dobička podata uprava in/ali nadzorni svet.

**Delniški oz. opcijski programi nagrajevanja**

1. **člen**

Pogodbeni stranki soglašata, da se zaradi spodbujanja k uresničevanju glavnih usmeritev razvojne strategije družbe in z namenom poistovetenja z njenimi dolgoročnimi razvojnimi cilji, predsednika uprave lahko nagradi tudi z delnicami ali opcijami za nakup delnic družbe.

**Povračilo stroškov**

1. **člen**

V času trajanja mandata bo družba povrnila predsedniku uprave stroške, ki jih bo le-ta imel v zvezi z izpolnjevanjem svojih dolžnosti in odgovornosti v skladu z določbami te pogodbe, Priporočili ZM ali splošnimi akti.

V zvezi s poslovnimi potovanji predsednika uprave mu bo družba povrnila:

- dnevnice v zneskih, navedenih v splošnih aktih skladnih z vsakokratno veljavno zakonodajo,

- stroške nastanitve,

- v primeru letalskih poletov (daljših od \_\_ ur) stroške letalskih vozovnic poslovnega razreda,

- druge stroške v skladu z določbami splošnih aktov.

**Plačane in neplačane odsotnosti z dela**

1. **člen**

Predsednik uprave je upravičen do \_\_\_\_\_\_ delovnih dni plačanega letnega dopusta za vsako koledarsko leto v času mandata.

Predsednik uprave bo usklajeval izrabo letnega dopusta z drugimi člani uprave in ne bo izkoristil letnega dopusta na način in/ali v času, ko bi to lahko neugodno vplivalo na poslovne procese in interese družbe.

Predsednik uprave je upravičen tudi do drugih plačanih in neplačanih odsotnosti z dela v vseh drugih okoliščinah za katere tako določajo splošni akti in sicer po najugodnejših pogojih, ki veljajo za delavce družbe.

1. **poglavje – PRENEHANJE MANDATA**
2. **člen**

Če mandat ne preneha prej, v skladu z določbami te pogodbe, preneha s potekom zadnjega dne mandata.

Družba in predsednik uprave se lahko sporazumeta o predčasnem prenehanju mandata.

Predsednik uprave lahko kadarkoli poda predlog za prenehanje mandata, tako da poda pisno in utemeljeno odstopno izjavo predsedniku nadzornega sveta. Izjava iz tega odstavka učinkuje takoj / po preteku \_\_\_\_\_\_ mesecev. Mandat predsednika uprave preneha na dan, ki nadzorni organ določi za dan prenehanja mandata.

Mandat predsednika uprave se konča zaradi odpoklica, v naslednjih primerih:

* s sklepom nadzornega sveta, če obstaja upravičen razlog za takšno prenehanje. Razlog za prenehanje mandata iz te alinee je podan:
  + ……[[14]](#footnote-14)
* na podlagi odločbe pristojnega sodišča ali drugega pristojnega organa,
* v drugih primerih, ki jih določajo splošni akti družbe.

**Ponovno (ne)imenovanje**

1. **člen**

Pogodbeni stranki se dogovorita, da je nadzorni svet dolžan najkasneje do \_\_\_\_\_\_\_\_\_ dne pred prenehanjem mandata pisno obvestiti predsednika uprave o ponovnem imenovanju oz. neimenovanju na mesto predsednika uprave.

**Posledice prenehanja**

1. **člen**

Z dnem prenehanja mandata, preneha tudi delovno razmerje predsednika uprave v družbi.[[15]](#footnote-15)

Z učinkom od prenehanja mandata naprej bosta pogodbeni stranki odvezani vseh svojih nadaljnjih obveznosti, navedenih v 2. poglavju te pogodbe, razen:

1. plačila zneska plače za mesec, v katerem je prišlo do prenehanja mandata;

2. vse druge zneske, ki so zapadli po tej pogodbi pred prenehanjem mandata ali v zvezi z obdobjem pred prenehanjem mandata.

**Obveznost primoredaje**

1. **člen**

V roku \_\_\_\_\_\_ dni po prenehanju mandata bo predsednik uprave svojemu nasledniku in/ali predsedniku nadzornega sveta izročil vse dokumente, listine, podatke, vsa sredstva in druge stvari, ki jih je pripravil in/ali ki jih ima v posesti, skrbništvu ali pod nadzorom zaradi opravljanja mandata ali kot posledica mandata, vključno brez omejitev, z vsemi poslovnimi skrivnostmi.

Vsakršno gradivo, know-how in znanje, ki je dano na voljo predsedniku uprave v digitalni ali materialni obliki v zvezi z njegovo zaposlitvijo, je last družbe, ne glede na vrsto gradiva (pisno gradivo, računalniško gradivo, fotografije, video posnetki itd.) in ne glede na to, ali je predsednik uprave prejel takšno gradivo od družbe, ali od tretje osebe ali ga je sam ustvaril.

**Odpravnina**

1. **člen**

Če je mandat predsednika uprave prenehal zaradi odpoklica, ki ni bil posledica kršitve katere od njegovih odgovornosti ali drugih obveznosti po tej pogodbi, ki bi jo zakrivil predsednik uprave*,* mu bo družba v \_\_ dneh od datuma prenehanja mandata izplačala opravnino v višini \_\_\_\_\_\_\_\_\_\_ EUR / \_\_ bruto plač iz 7. člena te pogodbe.

V primeru sporazumnega prenehanja mandata pred njegovim potekom iz objektivnih razlogov, kot so daljša bolezen, trajna nezmožnost za delo in drugi upravičeni razlogi, bo družba predsedniku uprave ob prenehanju mandata izplačala odpravnino v višini \_\_\_\_\_\_\_\_\_\_ EUR / \_\_ bruto plač iz 7. člena te pogodbe.

**Varstvo zaposlitve**

1. **člen**

Stranki lahko odpovesta pogodbo o zaposlitvi pod pogoji in na način določen s to pogodbo in s splošnimi akti.

Ne glede na prej navedeno:

* ne bo delovno razmerje predsednika upravev nobenem primeru prenehalo pred prenehanjem mandata;
* vsako pisno obvestilo predsednika uprave o odpovedi delovnega razmerja, ki ga prejme družba v času mandata, se bo razlagalo tudi kot obvestilo o odstopu z mandata predsednika uprave.

1. **poglavje – LOJALNOST DRUŽBI, PREPOVED KONKURENCE,KONKURENČNA KLAVZULA in VARSTVO PRAVIC INTELEKTUALNE LASTNINE**
2. **člen**

Predsednik uprave je dolžan biti na vseh področjih svojega delovanja lojalen družbi, v kateri opravlja funkcijo predsednika uprave.

Predsednik uprave zagotavlja, da je nadzornemu svetu pred nastopom mandata vestno in pošteno predstavil morebitne konflikte interesov, ki bi lahko izhajali iz njegove neposredne ali posredne povezanosti s tretjimi osebami, družbami ali opravljanjem dejavnosti.

1. **člen**

Predsednik uprave ob odsotnosti predhodne odobritve nadzornega sveta, ne bo niti v času mandata/delovnega razmerja,niti če tako zahteva nadzorni svet, po prenehanju le-tega:

* sprejel zaposlitve ali opravljal storitev na drugem pogodbenem temelju pri nobeni osebi, družbi ali drugi pravni osebi, ki se ukvarja s konkurenčnimi dejavnostmi, niti ne bo kako drugače povezan s tako osebo, podjetjem, družbo ali pravno osebo; niti
* se ne bo ukvarjal s kakšnimi konkurenčnimi dejavnostmi za svoj lastni račun.

Za obdobje omejitev, ki pa ne sme biti daljše od \_\_ mesecev po prenehanju mandata/delovnega razmerja bo predsednik uprave upravičen prejemati nadomestilo za te omejitve, ki bo enako \_\_\_\_\_\_% povprečne bruto plače iz 7. člena te pogodbe prejetih v zadnjih \_\_ mesecev, za vsak mesec teh omejitev.

Pogodbeni stranki soglašata in se lahko dogovorita, da družba predsednika uprave do prenehanju delovnega razmerja pisno odveže konkurenčne klavzule. V tem primeru ne velja obveznost družbe do plačila nadomestila za spoštovanje konkurenčne klavzule po tej pogodbi.

**Varovanje poslovne skrivnosti**

1. **člen**

Predsednik uprave niti v času trajanja mandata/delovnega razmerja, niti kadarkoli po njegovem prenehanju, iz kakršnegakoli razloga, ne bo:

* razkril kakšni tretji osebi (razen delavcem in/ali vodilnim delavcem družbe in/ali njenim svetovalcem ali revizorjem ali ker tako zahteva kak veljaven zakon, predpis, sodna odločba, odredba ali zahteva kakšnega organa oblasti) podatkov, za katere ve ali bi bilo razumno pričakovati, da ve, da so zaupni podatki; niti
* uporabil za svoje potrebe v kakršnikoli obliki kakih podatkov, za katere ve ali bi bilo razumno pričakovati, da ve, da so zaupni podatki in predstavljajo poslovno skrivnost.

**Pravice intelektualne lastnine**

1. **člen**

Prenehanje delovnega razmerja nima učinka na prenos pravic intelektualne lastnine (vključno z materialnimi avtorskimi pravicami in drugimi pravicami), ki so nastale do prenehanja delovnega razmerja in so prenesene na družbo v skladu s to pogodbo o zaposlitvi in/ali veljavno zakonodajo.

1. **poglavje – KONČNE DOLOČBE**

**Osebni podatki**

1. **člen**

Predsednik uprave s podpisom te pogodbe dovoljuje zbiranje in uporabo svojih osebnih podatkov ter osebnih podatkov družinskih članov, v kolikor so ti pomembni za nastavitev in vodenje kadrovske evidence ter drugih evidenc, ki so potrebne zaradi uresničevanja pravic in obveznosti iz delovnega razmerja po tej pogodbi.

Za vsako drugačno uporabo in razpolaganje s podatki o njemu oz. njegovih družinskih članih mora družba predhodno pridobiti pisno soglasje predsednika uprave.

1. **člen**

Vse spremembe te pogodbe morajo biti sklenjene v pisni obliki.

1. **člen**

Obe pogodbeni stranki bosta ohranili strogo zaupnost te pogodbe, razen v kolikor vsakokrat veljavni predpisi ne določajo drugače.

1. **člen**

Določila te pogodbe se razlagajo v skladu z načeli, ki so izražena v Priporočilih ZM, Kodeksu in v skladu s splošnimi akti.

Neveljavnost ali neizvršljivost kateregakoli pogodbenega določila te pogodbe ne vpliva na veljavnost in izvršljivost drugih določb te pogodbe.

1. **člen**

Pogodbeni stranki se zavezujeta, da bosta morebitne spore v zvezi s to pogodbo razreševali sporazumno. V primeru, da na tak način spora ne bo mogoče razrešiti, ga bosta predložili v razreševanje \_\_\_\_\_\_\_\_\_\_\_\_\_\_\_.[[16]](#footnote-16)

Za razreševanje sporov, za katere splošni akti predpisujejo izključno pristojnost sodišča, je pristojno stvarno pristojno sodišče po sedežu družbe.

1. **člen**

Ta pogodba stopi v veljavo z dnem podpisa obeh pogodbenih strank, uporablja pa se od dne imenovanja predsednika uprave v mandat.

Za vse kar pogodbeni stranki nista opredelili s to pogodbo, se neposredno uporabljano določila splošnih aktov.

Ta pogodba je bila podpisana v treh izvodih, od katerih prejme dva izvoda družba, enega pa predsednik uprave.

V \_\_\_\_\_\_\_\_\_\_\_, dne \_\_\_\_\_\_\_\_\_

**Predsednik uprave: Predsednik nadzornega sveta:**

1. Priporočila Združenja Manager pri sklepanju individualnih pogodb vodilnih managerjev v gospodarskih družbah, ki jih je sprejel upravni odbor Združenja Manager dne \_\_\_\_\_\_\_\_\_\_\_, skupaj z vsakokratnimi spremembami in dopolnitvami (v nadaljevanju: **Priporočila ZM**). [↑](#footnote-ref-1)
2. Kodeks upravljanja javnih delniških družb, ki so ga dne 18. 03. 2004 sporazumno oblikovali in sprejeli Ljubljanska borza d.d., Združenje članov nadzornih svetov in Združenje Manager skupaj s spremembami in dopolnitvami z dne 14. 12. 2005 in 05. 02. 2007 in vsakokratnimi novimi spremembami in dopolnitvami (v nadaljevanu: **Kodeks**). [↑](#footnote-ref-2)
3. Vsi v Republiki Sloveniji veljavni predpisi, ki vplivajo oz. urejajo medsebojne pravice in obveznosti družbe in njenih zaposlenih v zvezi z njihovo zaposlitvijo v družbi, vključno s kolektivnimi pogodbami na vseh ravneh, vsemi notranjimi pravili družbe, ustanovitvenimi akti družbe (akt o ustanovitvi/statut), sklepi pristojnih organov družbe, kodeksom in priporočili ZM. (v nadaljevanju: **splošni akti**) [↑](#footnote-ref-3)
4. Oziroma predsednice uprave (vse moške oblike se spremenijo v ženske). Prav tako je ta vzorec aplikativen za funkcijo člana uprave. [↑](#footnote-ref-4)
5. Oziroma predsednica nadzornega sveta (ustrezne moške oblike se spremenijo v ženske). [↑](#footnote-ref-5)
6. V primeru, da področna zakonodaja zahteva kakršnakoli soglasja/licence ipd. državnih/drugih organov k imenovanju, je potrebno navesti, da je delovno razmerje sklenjeno pod odložnim pogojem in na dan, ko bodo pridobljena vsa zahtevana soglasja/licence ipd. [↑](#footnote-ref-6)
7. V primeru sklenitve delovnega razmerja za nedoločen čas se besedilo te alinee in relevantnih členov v nadaljevanju, ustrezno popravi. [↑](#footnote-ref-7)
8. V interesu predsednika uprave je, da so njegove pravice in obveznosti natančno konkretizirane na način, da so pregledne in merljive. Odražajo naj vsebino letnega ali večletnega gospodarskega načrta, strateških ciljev poslovanja družbe, sanacijskega programa ali podobnega akta. Pogodba se lahko na posamezni akt sklicuje oz. ga določi za njen sestavni del. Mogoč pa je tudi pristop v skladu s katerim se pravice in obveznosti predsednika uprave opredelijo bolj generalno oz. se pogodba pri tem sklicuje na posamezne splošne akte. [↑](#footnote-ref-8)
9. V primeru, da določba za nasprotno stran ni sprejemljiva, se ustrezno popravi ali odpravi. [↑](#footnote-ref-9)
10. Morebitna plačila iz drugih naslovov naj se natančno specificirajo (posebna nagrada za enkratno uspešnost ipd.) [↑](#footnote-ref-10)
11. Pri določitvi bruto plače in ostalih sestavin plače se upoštevata oba sklopa meril, kot izhaja iz Priporočil ZM in sicer velikost gospodarske družbe in kompleksnost njenega poslovanja. [↑](#footnote-ref-11)
12. Natančen in kar se da izčrpen popis bonitet skupaj z mehanizmi za njihovo določitev oz. določanje njihove višine. Primer: V času trajanja mandata bo družba zagotovila predsedniku uprave uporabo službenega avtomobila visokega razreda v lasti družbe za poslovne in zasebne potrebe predsednika uprave in bo nosila vse davke in stroške v zvezi z le-tem (vključno stroške za gorivo, cestnine, garažiranje, servisiranje, zavarovanje in registracijo) ter na zahtevo predsednika uprave zagotovila tudi voznika za primer službenih potovanj, ali: Družba se zavezuje plačevati stroške zavarovanja za primer zakonske in statutarne odgovornosti predsednika uprave v zvezi z vodenjem dela in poslovanjem družbe, ipd. [↑](#footnote-ref-12)
13. Določiti natančne kriterije, ki so podlaga za določanje dodatka (po možnosti številčno – v obliki formule). Za podlago služijo priporočila ZM. Možna je tudi rešitev v skladu s katero bi se nagrada za poslovno uspešnost opredelila vsakič znova po poteku določenega obdobja (npr. ob začetku posl. leta) v soglasju med predsednikom uprave in nadzornim svetom. Priporočeno je upoštevati tudi: *Priporočila za oblikovanje politik prejemkov organov vodenja družb s kapitalsko naložbo države*, objavljena s strani SDH:https://www.sdh.si/sl-si/novice/1909/sdh-objavil-priporocila-za-oblikovanje-politik-prejemkov-organov-vodenja-druzb-s-kapitalsko-nalozbo-drzave [↑](#footnote-ref-13)
14. Skladno s točko 3.2.3. kodeksa, se v primeru javnih družb krivdni razlogi za odpoklic taksativno navedejo. [↑](#footnote-ref-14)
15. Če gre za delovno razmerje za nedoločen čas oz. se pogodbeni stranki dogovorita za nadaljevanje zaposlitve v družbi se besedilo člena ustrezno popravi. [↑](#footnote-ref-15)
16. Ta določba se uporabi v primeru, da je pred podpisom pogodbe med zainteresiranimi stanovskimi organizacijami prišlo do dogovora o oblikovanju arbitražnega telesa za razreševanje sporov ki izvirajo iz managerskih pogodb. [↑](#footnote-ref-16)